༈ ཁྱབ་བདག་གར་གྱི་དབང་ཕྱུག་འཆི་མེད་ལྷ། །ཚེ་མཐའ་རྣམ་པར་ཡས་པའི་
མགོན་མཆོག་གི། །མ་རྨད་ཐུགས་རྗེའི་ག་བུར་གཟེགས་མ་ཡིས། །འཆི་བདག་ཚ་
གདུང་གཡུལ་ལས་རྒྱལ་བར་མཛོད། །བསོད་ནམས་དཔུང་གིས་ནོར་འཛིན་ཡངས་
པའི་ཁྱོན། །མངོན་པར་འདེགས་ལ་རྣམ་དཔྱོད་བརྩོན་པ་ཅན། །ནམ་ཡང་གཡོ་མེད་
རི་དབང་ལྷུན་པོ་ལྟར། །རབ་བརྟན་རྡོ་རྗེའི་མཆེད་ཟླར་གྲུབ་གྱུར་ཅིག །སྲིད་མུན་
ཉི་ཟླས་རབ་བཅིལ་བདེ་སྐྱིད་ཀྱི། །འོད་སྣང་བསྐལ་བར་ཡོངས་གསལ་དེ་སྲིད་དུ།
ཁྲིམས་གཉིས་གདུགས་དཀར་འཛིན་པ་མི་ཡི་དབང་། །འགྱུར་མེད་གཡུང་དྲུང་ཁྲི་
ལ་བརྟན་གྱུར་ཅིག །ཅེས་ཕྱག་མཛོད་ས་སྐྱོང་བསོད་ནམས་རབ་བརྟན་གྱི་བརྟན་
བཞུགས་ཚིགས་སུ་བཅད་པ་འདི་ནི་ངམ་རིང་མཁན་པོ་ཆོས་རྗེ་ལོ་(༢༦བ)ཆེན་གྱིས་
དོན་གཉེར་ཆེན་པོས་བསྐུལ་བའི་ངོར་ཟ་ཧོར་གྱི་བནྡེས་སྦྱར་བའོ། །།